ชูตเอ็มอัป

ชูตเอ็มอัป () หรือเรียกอีกอย่างว่า ชมัป () หรือ เอสทีจี () เป็นประเภทย่อยของเกมแอ็กชัน อย่างไรก็ตาม ไม่มีความเห็นเป็นเอกฉันท์ว่าองค์ประกอบการออกแบบใดที่ประกอบกันเป็นชูตเอ็มอัป ซึ่งบางเกมจำกัดคำจำกัดความเฉพาะเกมที่มียานอวกาศและการเคลื่อนไหวของตัวละครบางประเภท ในขณะที่เกมอื่นให้คำจำกัดความที่กว้างขึ้นรวมถึงตัวละครที่เดินเท้าและมุมมองที่หลากหลาย

ต้นเค้าของเกมประเภทนี้สามารถย้อนไปถึงวิดีโอเกมยิงยุคก่อน ๆ รวมถึงการยิงเป้าแบบเกมเครื่องกลไฟฟ้าในช่วงกลางคริสต์ศตวรรษที่ 20 รวมถึงสเปซวอร์! (ค.ศ. 1962) ที่เป็นเกมเมนเฟรมยุคแรก ทั้งนี้ เกมชูตเอ็มอัปได้รับการสถาปนาโดยเกมอาร์เคดที่ได้รับความนิยมอย่างสเปซอินเวเดอส์ ซึ่งเป็นที่นิยมและกำหนดรูปแบบทั่วไปสำหรับเกมประเภทดังกล่าวใน ค.ศ. 1978 และกำเนิดเกมตามแม่แบบจำนวนมาก เกมประเภทดังกล่าวได้รับการพัฒนาเพิ่มเติมโดยเกมอาร์เคดที่ได้รับความนิยม เช่น แอสเทอรอยส์ และกาแล็กเซียนใน ค.ศ. 1979 ชูตเอ็มอัปได้รับความนิยมตลอช่วงคริสต์ทศวรรษ 1980 ถึงต้นคริสต์ทศวรรษ 1990 โดยกระจายไปสู่ประเภทย่อยที่หลากหลาย เช่น เกมยิงปืนแบบเลื่อน, เกมรันแอนด์กัน และเกมยิงที่ไม่ต้องเดิน ส่วนในช่วงกลางคริสต์ทศวรรษ 1990 ชูตเอ็มอัปกลายเป็นประเภทเฉพาะตามรูปแบบการออกแบบที่สร้างขึ้นในคริสต์ทศวรรษ 1980 และรองรับผู้ที่ชื่นชอบ ผู้เชี่ยวชาญมากขึ้นเรื่อย ๆ โดยเฉพาะอย่างยิ่งในประเทศญี่ปุ่น นอกจากนั้น เกม "ห่ากระสุน" เป็นเกมประเภทย่อยของเกมยิงปืนที่มีโพรเจกไทล์ของศัตรูจำนวนมาก ซึ่งมักจะอยู่ในรูปแบบที่เหลือขนาด

อนึ่ง ชูตเอ็มอัปนั้นคล้ายกับเกมเดินฟัน

 ดูเพิ่ม 

 บีตเอ็มอัป

 อ้างอิง 

 บรรณานุกรม 
 Ashcraft, Brian, (2008) Arcade Mania! The Turbo-Charged World of Japan's Game Centers, (Kodansha International)

 แหล่งข้อมูลอื่น 



หมวดหมู่:ประเภทของวิดีโอเกม
หมวดหมู่:คำศัพท์วิดีโอเกม